Държавен вестник, бр. 48, 2018 г., стр. 11

БРОЙ  48	
Д Ъ Р Ж А В Е Н  В Е С Т Н И К 	
СТР.  11  
Г л а в а  т р е т а
РЕД И НАЧИН ЗА ОСЪЩЕСТВЯВАНЕ 
НА ДЕЙНОСТТА НА ИНСПЕКТОРАТИТЕ
Раздел I
Функции на инспекторатите
Чл. 9. (1) Инспекторатът осъществява 
функциите по чл. 46, ал. 4 от Закона за ад-
министрацията, както и други, предвидени в 
нормативен акт.
(2) Инспекторатът осъществява админи-
стративен контрол върху дейността на адми-
нистрацията към съответния орган на власт и 
на второстепенните разпоредители с бюджет 
към него освен в случаите, когато в закон е 
определено друго.
(3) Организацията на дейността на инспек-
тората се определя във вътрешни правила, 
утвърдени от органа на власт. Утвърдените 
вътрешни правила на инспектората се оповес-
тяват на интернет страницата на съответната 
администрация.
Раздел ІІ
Права и задължения
Чл. 10. (1) Инспекторите в Главния ин-
спекторат и инспекторатите при и по повод 
осъществяването на функциите си имат право:
1. на свободен достъп до всички помещения, 
документи и до цялата информация, необхо-
дима за изпълнение на техните задължения;
2. да проверяват всички документи и носите-
ли на информация, включително електронни, 
системите за управление и контрол и други, 
които имат значение за осъществяване на 
функциите им;
3. да изискват документи, данни, сведения, 
справки и други носители на информация от 
проверяваните лица и от други структурни 
звена, които са необходими за извършване 
на проверките.
(2) При извършване на проверките инспек-
торите имат право да изискват информация 
от държавните и местните органи, органите 
на съдебната власт и други институции.
(3) Служителите в администрацията са 
длъжни да оказват пълно съдействие на инспек-
торите при осъществяването на функциите им.
Чл. 11. (1) Инспекторите в Главния инспек-
торат и инспекторатите при и по повод осъ-
ществяването на техните функции са длъжни:
1. да извършват възложените им задачи 
в съответствие със законите, подзаконовите 
и вътрешноведомствените актове за орга-
низацията на работата от служителите на 
администрацията;
2. да отразяват всеобхватно, обективно и 
точно установените обстоятелства и да бъдат 
безпристрастни при оценка на фактите и да-
ване на препоръки;
3. да не участват в извършването на про-
верки на свързани с тях лица по смисъла на 
§ 1, т. 15 от допълнителните разпоредби на 
Закона за противодействие на корупцията 
и за отнемане на незаконно придобитото 
имущество.
(2) Служителите в инспектората са длъжни 
да не разгласяват фактите и обстоятелствата, 
станали им известни при или по повод осъ-
ществяването на техните функции, представля-
ващи класифицирана информация по Закона 
за защита на класифицираната информация, 
лични данни, както и данни за подателите 
на сигнали.
Чл. 12. Ръководителят и служителите от 
инспекторатите не се включват в състава на 
дисциплинарния съвет.
Раздел ІІІ
Планиране на дейността на инспекторатите
Чл. 13. Инспекторатите изготвят стратеги-
чески и годишен план за дейността си, които 
се утвърждават от съответния ръководител 
на административна структура, а за Главния 
инспекторат – от министър-председателя.
Чл. 14. (1) Стратегическият план се изготвя 
съобразно стратегическите цели и приоритети 
на административната структура, обвързани 
със стратегическите цели и приоритети от 
програмата на правителството, както и със 
стратегиите и другите планови документи на 
администрацията.
(2) В стратегическия план се определят 
основните цели и приоритетните задачи в 
дейността на инспектората за период не по-
кратък от четири години, и времевият график 
за реализирането им.
(3) При определяне на обектите и дейност-
ите на проверка в стратегическия план се 
вземат предвид следните индикатори: промени 
в нормативната уредба, касаеща дейността; 
промени в структурата; промяна на функци-
ите; дата на последно извършената проверка; 
друга относима информация.
Чл. 15. (1) Стратегическият план се из-
готвя от ръководителя на инспектората и се 
представя на съответния орган на власт за 
утвърждаване до 1 декември на последната 
година от действието на текущия план и вли-
за в сила от 1 януари на следващата година.
(2) В случай на приемане на нова упра-
вленска програма от правителството или на 
нови стратегически цели и приоритети на 
съответната администрация се предприемат 
действия по реда на чл. 14.
Чл. 16. (1) Годишният план за дейността 
се изготвя въз основа на утвърдения страте-
гически план.
(2) В годишния план се определят конкрет-
ните дейности, в това число видът и обхватът 
на проверките, които ще бъдат извършени през 
съответната година, графикът за провеждането